Rikunarita-ORG/Wikinium huggingface dataset:
# Kek-lîm-lân

| Kek-lîm-lânKalaallit Nunaat Grønland |
| --- |
| Tan-be̍h Ông-kok ê kò͘-sêng-kok |
|  kok-kî kok-hui |
| **Siōng-koa**: Nunarput, utoqqarsuanngoravit "Lí, lán kó͘-ló ê thó͘-tē"  |
| **Bîn-cho̍k siōng-koa**: Nuna asiilasooq "Tn̂g ê thó͘-tē" |
|  |
| Chú-khoân kok-ka | Tan-be̍h Ông-kok |
| Siú-húkap siāng-tōa siâⁿ-chhī | Nuuk |
| Koaⁿ-hong gí-giân | Kek-lîm-lân-gí |
| Chèng-hú | tan-it-chè, gī-hoē-chè, kun-chú li̍p-hiàn, khoân-hān úi-jiōng |
|  |
| • kok-ông  | Frederik 10-sè |
| • ko-téng pān-bū-koan  | Julie Præst Wilche |
| • siú-siòng  | Múte Bourup Egede |
| • Inatsisartut gī-tiúⁿ  | Mimi Karlsen |
|  |
| Li̍p-hoat ki-kò͘ | Inatsisartut |
| Kok-ka Tāi-piáu |
| • Folketing | 2 |
| Bīn-chek |
| • Lóng-chóng | 2,166,086 km2 (836,330 sq mi) |
| • Chúi-he̍k (%) | 83.1 |
| Jîn-kháu |
| • 2020 nî kó͘-kè | 56,081 (tē 210 miâ) |
| • Bi̍t-tō͘ | 0.028/km2 (0.1/sq mi) |
| GDP (PPP) | 2011 nî kó͘-kè |
| • Lóng-chóng | $18 ek |
| • Pêng-kin | $37,000 (tē 40 miâ) |
| GDP (bêng-gī) | 2021 nî kó͘-kè |
| • Lóng-chóng | $3,052,000,000 |
| Gini (2015 nî) |  33.9 tiong |
| HDI |  0.786 ko · tē 61 miâ |
| Hoè-pè | Tan-be̍h krone (DKK) |
| Sî-khu | UTC±00:00 ~ -04:00 |
| Sî-kan keh-sek | dd-mm-yyyy |
| Khui-chhia hong-hiòng | iū |
| Tiān-oē khu-hō | +299 |
| Siōng-téng domain | .gl |

**Kek-lîm-lân** (革林蘭; Kek-lîm-lân-gí: *Kalaallit Nunaat*, "Kalaallit ê Tē"; Tan-be̍h-gí: *Grønland*, "Chheⁿ-tē") sī Tan-be̍h Ông-kok ê chi̍t ê chū-tī hêng-chèng-khu, tī Pak-ke̍k-iûⁿ kap Tāi-se-iûⁿ tiong-kan, tī Pak-ke̍k Kûn-tó ê tang-pêng. Sui-jiân chū-jiân tē-lí sī Pak Bí-chiu tāi-lio̍k ê chi̍t pō͘-hūn, m̄-koh Kek-lîm-lân tn̂g-kî í-lâi lóng hām Au-lô-pa (te̍k-pia̍t sī Lo̍k-ui kap Tan-be̍h) tī chèng-tī kap bûn-hòa ū koh-khah chhim ê liân-kiat. Kek-lîm-lân ê tōa-pō͘-hūn ki-bîn sī Inuit, in-ê chó͘-sian chú-iàu sī 13 sè-kí khai-sí ùi Ka-ná-tāi tāi-lio̍k poaⁿ-sóa kòe-lâi--ê.

Kek-lîm-lân sī thong sè-kài siāng tōa ê tó-sū (O͘-sú-to-lá-lí-ah kap Lâm-ke̍k lóng pí Kek-lîm-lân tōa, m̄-koh it-poaⁿ pī khòaⁿ chò sī tāi-lio̍k). Kek-lîm-lân ū 75% sī peng-chhn̂g. 2019 nî jîn-kháu 55,992 lâng, sī thong sè-kài jîn-kháu bi̍t-tō͘ siāng kē ê só͘-chāi. Saⁿ hun-chi it ê jîn-kháu tòa tī siú-to͘ kiam siāng tōa siâⁿ-chhī Nuuk.

## Chham-khó
# Skandinavia Poàn-tó

Skandinavia Poàn-tó tī pak-au
**Skandinavia Poàn-tó** sī 1-ê tiàm-tī Au-chiu sai-pak ê poàn-tó. Siāng pak-pêng chiap Lō͘-se-a, Suomi 2 kok, siāng lâm tú-tú tī Danmark ê pak. Poàn-tó kap Suomi tiong-kan ū 1-ê Bothnia Oan, kap Pe̍h-kok tiong-kan sī Pe̍h-hái; sai sī pak Tāi-se-iûⁿ.

Sai-pêng sī Norge-kok, tang-pêng sī Sverige-kok. 2 kok tiong-kan keh 1 liâu soaⁿ-me̍h.

Skandinavia Poàn-tó ê tē-lí hoān-ûi kap Skandinavia le̍k-sú bûn-hòa tē-tài bô tú-tú sio-siâng. Danmark sui-bóng tī poàn-tó khah lâm ê ūi, le̍k-sú-siōng iá-sī sio̍k-î Skandinavia.
# Baltic Hái

Baltic Hái
**Baltic Hái** sī Au-chiu ê 1 ê hái, tī Tek-kok ê pak-pêng.

## Siang-koan ê bûn-chiūⁿ

* Baltic Kok-ka
* Baltic Tē-khu
* Baltic Hái Kok-ka Lí-sū-hoē
* Bothnia Oan
* Hun-lân-oan
# Tiong-kok (iōng-gí)

*Chia chú-iàu kì-su̍t ì-sù khah ài-māi ê Tiong-kok khài-liām, nā koan-hē hiān-chāi kok-chè it-poaⁿ chheng **Tiong-kok** ê kok-ka, khoàⁿ "Tiong-hôa Jîn-bîn Kiōng-hô-kok"; i-ê chêng chi̍t-ê lo̍h-bóe sóa kòe Tâi-oân ê chèng-hú, khòaⁿ "Tiong-hôa Bîn-kok".*
**Tiong-kok** sī A-chiu tāi-lio̍k tang-pō͘ chi̍t tè khu-he̍k. Kin-sè hō ka-tī Tiong-kok ê chèng-khoân siōng-bô ū nn̂g-ê, pau-koat it-poaⁿ kok-chè jīn-tēng ê Tiong-hôa Jîn-bîn Kiōng-hô-kok, kap si̍t-chè koán-hat Tâi-oân (kiam Phêⁿ-ô͘), kap Kim-mn̂g kiam Má-chó͘ téng só͘-chāi ê Tiong-hôa Bîn-kok.

## Kīn-tāi chèng-tī khài-liām

Chá-chêng thóng-tī Tiong-kok ê tè-kok Tāi-chheng, tī bóe-kî oa-ná ēng kok-chè só͘ jīn-ûi ê Tiong-kok chò tùi gōa kau-óng ê sin-hūn. Āu-lâi kiàn-li̍p ê chèng-khoân mā chhái-ēng Tiong-kok ê koan-liām. Jī-chhù Tāi-chiàn liáu-āu Tiong-kok Lōe-chiàn chō-sêng Chiúⁿ Kài-se̍k/Kok-bîn-tóng niá-chhōa ê Tiong-hôa Bîn-kok chèng-hú choán kòe Tâi-oân, kâng sî-chūn Kiōng-sán-tóng tī Tiong-kok kiàn-li̍p khí Tiong-hôa Jîn-bîn Kiōng-hô-kok. Keng-kòe 20 sè-kí āu-kî, sè-kài-siōng tōa-pō͘-hūn ê kok-ka kap kok-chè cho͘-chit chiām-chhù lóng sêng-jīm āu-chiá sī î-it ê Tiong-kok chèng-hú.

Tī Tâi-oân, sui-bóng ū chi̍t kóa chèng-tī lí-sióng sī hi-bāng si̍t-chè thóng-tī hia ê Tiong-hôa Bîn-kok chèng-hú hòng-khì tāi-piáu Tiong-kok ê chú-tiuⁿ, chóng-sī m̄-bat tī hiàn-chèng ê chân-kip si̍t-hêng chit khoán siat-sióng. Tâi-oân tī kok-chè-hoat siōng sī-m̄-sī sǹg Tiong-kok ê chi̍t hūn, koh koan-hē tio̍h 1950 nî-tāi í-lâi kok-chè to-hong tùi Tâi-oân ê hoat-lu̍t tē-ūi kap kui-ê chèng-tī bûn-tē ê cheng-gī.

## Siong-koan

* Tiong-kok pún-pō͘
* Tiong-kok tāi-lio̍k
# Tarim Phûn-tē

Tarim Phûn-tē ê ōe-seng siòng-phìⁿ
**Tarim Phûn-tē** (تارىم ئويمانلىقى), hàn-miâ **Thah-lí-bo̍k Phûn-tē** (塔里木盆地), phian-miâ **Lâm-kiong** (南疆), ūi-tī Sin-kiong lâm-pō͘, sī Tiong-kok siāng tōa ê lāi-lio̍k phûn-tē. Tarim Phûn-tē tī Dzungar Phûn-tē ê lâm-pêng, in tiong-kan iû Thian-san Soaⁿ-me̍h keh-khui. Tarim Phûn-tē ê lâm-pêng sī Kunlun Soaⁿ-me̍h. Tang-sai 1500 kong-lí tn̂g, lâm-pak 600 kong-lí khoah, bīn-chek lóng-chóng 53 pêng-hong kong-lí, hái-poa̍t koân-tō͘ tī 800 chì 1300 kong-chhioh tiong-kan. Phûn-tē ê tiong-ng sī ū-miâ ê Teklimakan Soa-bo̍k.
# Tē-tiong-hái

**Tē-tiong-hái** (Eng-gí:The **Mediterranean Sea**) sī Au-chiu, A-chiu, Hui-chiu 3-ê tāi-lio̍k ûi-khí-lâi ê hái, bīn-chek tāi-iok sī 250-bān km².

## Oá Tē-tiong-hái ê kok-ka

* **Au-chiu**: Se-pan-gâ, Hoat-kok, Monaco, Italia, Malta, Slovenia, Hrvatska, Bosna kap Hercegovina, Montenegro, Shqiperia kap Hi-lia̍p
* **A-chiu**: Türkiye, Syria, Kypros, Lebanon, Israel kap Palestine léng-thó͘
* **Hui-chiu**: Egypt, Libya, Tunisia, Algeria kap Morocco

## Siang-koan

* Tē-tiong-hái iân-hoāⁿ